[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Rizoto el pizoj kaj c\u0302ampinjonoj"}, {"text_idx": "#000002", "text": "Saluton verduloj! Lastatempe mi vers\u0302ajne faras tro da mang\u0302aj\u0302oj kies c\u0302efa ingredienco estas rizo sed tio ne estas hazardo. Miaj mang\u0302okutimoj c\u0302iam inkluzivas g\u0302in kvankam mi celas, kaj kelkfoje sukcesas, iom limigi la rizon por plivariigi kion mi mang\u0302as sed dum mi tion ne faras, mi profitas por montri al vi kiel fari facile la faman rizoton, famkonata itala plado el g\u0302ia nordoriento. Rimarkindas du aferoj: Rizoto ne estas riza kac\u0302o kaj g\u0302i ne estu tro kuirita. Simple sekvu simplajn pas\u0302ojn kaj vi faros bongustan rizoton \ud83d\ude42"}, {"text_idx": "#000003", "text": "300 gr da rizo (tau\u0306gas rizo el diketaj grenoj) 1 taso da blanka vino6 c\u0302ampinjonojManpleno da pizoj1 cepo1 litro da legomsupo (eblas unu litro da akvo kun koncentrita legom-kvadrateto)SaloNigra pipro (muelita)"}, {"text_idx": "#000004", "text": "Unue tranc\u0302u lamene la c\u0302ampinjonojn, en kaserolo kie vi faros la rizoton aldonu du-tri kulerojn da olivoleo kaj kuiru ilin dum kelkaj minutoj (dum la kuirado aldonu nigran pirpon kaj salon lau\u0306plac\u0302e) g\u0302is ili estu kuiritaj. Forigu el la kaserolo kaj konservu por posta aldono.Tranc\u0302u fajne la cepon kaj fritu kun iom da oleo sur la kaserolo/pato kaj kiam g\u0302i estu travidebla aldonu la rizon kaj miksu g\u0302in bone kun la rizo kaj je mez-alta fajro dau\u0306re movu dum kelkaj minutoj.Vers\u0302u la tason da blanka vino sur la rizon kaj konstante movu g\u0302in g\u0302is la rizo eksekig\u0302as. En tiu momento mi aldonas la pizojn kaj la c\u0302ampinjonojn kaj dau\u0306re movas. Nun iom post iom vers\u0302u la legomsupon (kiu nepre estu varma!). Faru c\u0302i pas\u0302on iom post iom. Iom da likvaj\u0302o, bone movu, lasu iom sekigi g\u0302in kaj denove aldonu likvaj\u0302on g\u0302is la rizo estu kuirita. Ne lasu g\u0302in tro seka sed ankau\u0306 ne tro likva. Kun unu litro da likvaj\u0302o ja sufic\u0302as \ud83d\ude42"}, {"text_idx": "#000005", "text": "Kutime, en tradicia recepto oni mang\u0302as g\u0302in kun fromag\u0302o, se vi tion volas, supre aldonu iom da biergisto, g\u0302i donos similan guston. Mi ne s\u0302atas fromag\u0302on, do, mi ne aldonis \ud83d\ude42"}, {"text_idx": "#000006", "text": "Nun g\u0302uu kaj bonan apetiton!"}, {"text_idx": "#000010", "text": "Andaluza gazpac\u0302o, legoma malvarma supo ;)"}, {"text_idx": "#000011", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]